**Molėtų rajono savivaldybės taryba**

**SPRENDIMAS**

**DĖL ATLEIDIMO NUO SAVIVALDYBĖS NEKILNOJAMOJO TURTO NUOMOS MOKESČIO**

2020 m. balandžio 30 d. Nr. B1-121

Molėtai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“, Lietuvos Respublikos Vyriausybės 2020 m. kovo 14 d. nutarimu Nr. 207 „Dėl karantino Lietuvos Respublikos teritorijoje paskelbimo“ (aktuali redakcija),

Molėtų rajono savivaldybės taryba n u s p r e n d ž i a:

1. Atleisti nuo savivaldybės nekilnojamojo turto nuomos mokesčio savivaldybės turto nuomininkus, kuriems Valstybinė mokesčių inspekcija suteikė tiesiogiai nukentėjusių nuo COVID-19 statusą ir jie negali vykdyti veiklos išsinuomotose patalpose, dėl šalyje paskelbto karantino.

2. Šis sprendimas galioja nuo 2020 m. kovo 1 d. visą karantino laikotarpį ir du mėnesius po karantino Lietuvos Respublikos teritorijoje atšaukimo dienos.

Savivaldybės meras Saulius Jauneika